রাঙামাটি জেলা পরিষদের চেয়ারম্যান বৃষ কেতু চাকমা বলেন, রাঙামাটির পর্যটন সেক্টরকে আধুনিক ও মডেল জোনে পরিণত করতে মহাপরিকল্পনা প্রণয়ন করা হয়েছে। খুব দ্রুত তা বাস্তবায়ন করা হবে। রাঙামাটি জেলা পরিষদের সম্মেলনকক্ষে এক কর্মশালায় কনসালটিং ফার্ম এআইএন্ড অ্যাসোসিয়েটস লিমিটেড পরিকল্পনার বিভিন্ন চিত্র তুলে ধরার পর বৃষকেতু চাকমা এ কথা বলেন। এ সময় উপস্থিত ছিলেন, এসএম জাকির হোসেন, ছাদেক আহমেদ, কাজী আবদুস সামাদ, মুছা মাতব্বর, সাধন মনি চাকমা, সবির কুমার চাকমা, থোয়াই চিং মারমা। মহাপরিকল্পনার মধ্যে রয়েছে— রাঙামাটি শহরের ফিশারি এলাকায় আধুনিক মানের ফুটব্রিজ, কাপ্তাই হ্রদের ভাসমান টিলাগুলোতে রেস্টুরেন্ট ও রেস্ট হাউস নির্মাণ, পর্যটন মোটেল এলাকায় বিনোদন স্পট, শহরের জিরো পয়েন্টে লাভ পয়েন্টে স্পট, বালুখালী ইউনিয়নে হর্টিকালচার কমিউনিটি সেন্টার, শহীদ মিনার এলাকায় গেস্ট হাউস, সুবলং ঝর্ণা ও নির্বাণ নগর বৌদ্ধ বিহারের উন্নয়ন, মানিকছড়িতে পর্যবেক্ষণ টাওয়ার।